Опутне Рудине су предио од више села на западу Црне Горе. Читавом својом површином припада општини Никшић. Дугачка је око 40, а широка у просјеку 6 -{km}-. Простире се правцем југозапад-сјевероисток (уз границу са БиХ). Са источне стране се налазе Бањани. Почиње са селом Мируше и завршава се са Горњим Црквицама. Опутну Рудину чине села: Мируше, Коравлица, Кљаковица, Видне, Почековићи, Враћеновићи, Пилатовци, Вучи До, Врбица, Ковачи, Убла, Доње Црквице и Горње Црквице. Тло је брдовито и безводно. Кишница се чува у чатрњама и убловима. Клима је континентална. Живи се углавном од земљорадње и сточарства. Домаћинства су већином старачка. Опутна Рудина је препознатљива по бици на Вучијем Долу са Турцима 1876. године и по насељу и ублу Турунташ чијој се води по легенди приписују нека чудна својства. У воде Турунташа Црногорци су сакрили топ од Аустроугара. Разој овог краја је више него занемарен. Има трагова праисторијског, илирског и римског доба. Први писани трагови за ове крајеве датирају још из 1319. године. Берлинским конгресом је и званично проглашена као територија Црне Горе. Ова област се у Земљопису Књажевине Црне Горе објављеног на Цетињу 1895. године наводи као племе Рудине које припада Никшићкој нахији.